Foto's: Klasse by TUT opgeskort weens betogings - Maroela Media
Klasse by die Tswhane Universiteit van Tegnologie is Dinsdag opgeskort weens studentebetogings.
"Groepe studente het vroegoggend op TUT se hoofkampus begin betoog," het Willa de Ruyter, woordvoerder vir TUT, gesê. "Een van die busse is aan die brand gesteek." Sy wou nie verdere besonderhede oor die bus verskaf nie.
De Ruyter het aan Maroela Media bevestig die klasse is slegs vir Dinsdag opgeskort en dit is slegs by die Pretoria- en Ga-Rankuwa-kampus van toepassing.
Sy het bevestig geen beserings is tot dusver aangemeld nie.
De Ruyter het gesê die betoging hou verband met die studentefinansieringskema, NSFAS. Sy kon nie dadelik bewerings bevestig dat eerstejaarstudente se aansoeke afgekeur is nie. "Ek sal eers meer inligting moet bekom, aangesien daar 'n verandering in die administrasie van NSFAS-finansiering plaasgevind het," het sy gesê.
De Ruyter het verduidelik universiteite en kolleges het aanvanklik self die fonds administreer, maar NSFAS het ná die verandering die administrasie gesentraliseer.
TUT-studente het in Januarie en Mei vanjaar ook oor NSFAS betoog. TUT moes in Januarie klasse opskort en studente uit koshuise ontruim. Die universiteit het ook 'n hofbevel bekom om betogings by sy kampusse te verhoed. Die Socialist Youth Movement en die Verteenwoordigende Studenteraad (VSR) het egter later 'n interdik in die Pretoriase hooggeregshof bekom teen die onwettige uitsetting van studente.
'n Bus het op 9 September 2014 by TUT uitgebrand tydens studentebetogings oor NSFAS. Foto aan Maroela Media verskaf
betogings foto's NSFAS TUT
Video: Vragmotor geplunder ná N1-ongeluk
Foto's: Reuse-diamant by Cullinan ontdek
Maroelaleser · 5 jare gelede
My ervaring as dosent het my geleer dat die naderkom van eksamens tot betogings lei sodat daar 'n verskoning vir swak prestasies kan wees.
Meneer · 5 jare gelede
Ek is nou so kwaad vir die blêrrie bank wat my lening afgekeur het, ek is sommer lus en brand 'n bus!
GEE GEE GEE! Gee vir ons diplomas/grade/sertifikate al het ons nie geleer nie. GEE vir ons lenings al kan ons dit nie terugbetaal nie. En as ons die lenings kry en ons kan nie terugbetaal dan moet julle dit net vir ons GEE!